## Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2017 M. BALANDŽIO 27 D. SPRENDIMO** [**NR. T1-688**](http://www.infolex.lt/silute/Default.aspx?Id=3&DocId=40274) **„DĖL VIEŠOSIOS ĮSTAIGOS ŠVĖKŠNOS PIRMINĖS SVEIKATOS PRIEŽIŪROS CENTRO 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PAKEITIMO**

2017 m. spalio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos priežiūros įstaigų įstatymo 28 straipsniu, Lietuvos Respublikos sveikatos apsaugos ministro 2017 m. birželio 7 d. įsakymu Nr. V-669 „Dėl lėšų skyrimo iš Privalomojo sveikatos draudimo fondo biudžeto rezervo 2017 m.“ bei atsižvelgdama į Švėkšnos pirminės sveikatos priežiūros centro 2017 m. spalio 5 d. raštą Nr. 121 „Dėl išlaidų, skirtų darbo užmokesčiui“, Šilutės rajono savivaldybės taryba n u s p r e n d ž i a:

Pakeisti Šilutės rajono savivaldybės tarybos 2017 m. balandžio 27 d. sprendimo [Nr. T1-688](http://www.infolex.lt/silute/Default.aspx?Id=3&DocId=40274) „Dėl viešosios įstaigos Švėkšnos pirminės sveikatos priežiūros centro 2017 metų veiklos užduočių patvirtinimo ir išlaidų normatyvo darbo užmokesčiui nustatymo“ 2 punktą ir jį išdėstyti taip:

„Nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų iki 80 proc.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas Bielskis | Vita  Stulgienė |
| 2017-10- | 2017-10-11 | 2017-10-11 | 2017-10-10 | 2017-10-09 |

Parengė

Kristina Surplė

2017-10-09

**ŠILUTĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TARYBOS 2017 M. BALANDŽIO 27 D. SPRENDIMO** [**NR. T1-688**](http://www.infolex.lt/silute/Default.aspx?Id=3&DocId=40274) **„DĖL VIEŠOSIOS ĮSTAIGOS ŠVĖKŠNOS PIRMINĖS SVEIKATOS PRIEŽIŪROS CENTRO 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PAKEITIMO’’**

2017 m. spalio d.

Šilutė

|  |
| --- |
| ***1. Parengto projekto tikslai ir uždaviniai.*** |
| Projekto tikslas patikslinti VšĮ Švėkšnos pirminės sveikatos priežiūros centro išlaidų, skirtų darbo užmokesčiui, normatyvą. 2017 m. balandžio 27 d. Šilutės rajono savivaldybės tarybos sprendimu darbo užmokesčio normatyvas buvo nustatytas iki 79 proc., dėl pagal Sveikatos apsaugos ministro rekomendaciją padidinto 4 proc. sveikatos priežiūros darbuotojų, t. y.. slaugytojų ir gydytojų darbo užmokesčio, išlaidų skirtų darbo užmokesčiui normatyvas didinamas iki 80 proc. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos Respublikos sveikatos apsaugos ministro 2017 m. birželio 7 d. įsakymu Nr. V-669 „Dėl lėšų skyrimo iš Privalomojo sveikatos draudimo fondo biudžeto rezervo 2017 m. skirta 24 600 000 Eur iš Privalomojo sveikatos draudimo fondo (PSDF) biudžeto rezervo rizikos valdymo dalies nuo 2017 m. liepos 1 d. suteiktų asmens sveikatos priežiūros paslaugų išlaidoms padidintoms paslaugų bazinėms kainoms apmokėti. Šiuo įsakymu sveikatos apsaugos ministras rekomenduoja asmens sveikatos priežiūros įstaigoms joms skirtas papildomas lėšas naudoti šiose įstaigose dirbančių gydytojų ir slaugytojų pagrindinio darbo užmokesčio pastoviajai daliai didinti.  Atsižvelgiant į tai, kad dėl tikslinio darbo užmokesčio didinimo didės ir išlaidų, skirtų darbo užmokesčiui, dalis ir vadovaujantis Lietuvos Respublikos sveikatos priežiūros įstaigų įstatymo 28 straipsniu reikalinga suderinti su steigėju įstaigos išlaidų, skirtų darbo užmokesčiui, normatyvą. |
| ***3. Kokių pozityvių rezultatų laukiama.*** |
| Bus galimybė slaugytojams ir gydytojams darbo užmokestį padidinti 4 proc. Gydytojams darbo užmokestis padidėja 50 eurų, o slaugytojoms 20 eurų. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų priimto sprendimo projekto pasekmių nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  Po sprendimo priėmimo bus pakeistas 2017 m. balandžio 27 d. Šilutės rajono savivaldybės tarybos sprendimo Nr. T1-688, 2 punktas. |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | [Reikia.](PAS01Antikorupc.vert.doc) | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***  - |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos viešųjų paslaugų skyriaus darbuotoja. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***  Asmens sveikatos priežiūros įstaigos, darbo užmokesčio normatyvas. |
| ***10. Kiti, autorių nuomone, reikalingi pagrindimai ir paaiškinimai.*** |

Pridedama:

[1. VšĮ Švėkšnos pirminės sveikatos priežiūros centro vyr. gydytojos Virginijos Vičienės 2017 m. liepos 3 d. įsakymas Nr. 21 K.;](PAS01priedas01.jpg)

[2. Švėkšnos pirminės sveikatos priežiūros centro 2017 m. spalio 5 d. raštas Nr. 121 „Dėl išlaidų, skirtų darbo užmokesčiui“.](PAS01priedas02.jpg)

[3. Anketa, skirta LNSS , apie darbo užmokesčio didinimą.](PAS01priedas03.jpg)

4. [Stebėtojų](PAS01priedas04.docx) tarybos protokolas.

Viešųjų paslaugų skyriaus darbuotoja Kristina Surplė